Krystallhealing

Krystallhealing med ulike steiner og krystaller er en psevdovitenskapelig praksis innenfor noen urbefolkningers kulturer og senere i new ageinspirert alternativ medisin som kan karakteriseres som en «magisk tankegang».Sitat fra Mehren & Skys innledning i antologien New Age, 2007. Et utdrag fra Katrina Raphaells bok Hva krystallene kan lære oss inngår i denne antologien. Ritualet mangler vitenskapelig forankring og mangler dokumentert virkning.Regal, Brian. (2009). Pseudoscience: A Critical Encyclopedia. Greenwood. s. 51. 

Utøveren plasserer krystaller på pasientens kropp, ofte i samsvar med chakraene, eller legger krystaller rundt pasienten i et forsøk på å danne et energinett som angivelig skal omgi pasienten med helbredende energi. Healing with Crystals Prosessen skal angivelig fjerne sperringene i auraen eller kroppens elektromagnetiske felter. Noen utøvere bruker steiner i ulike farger, som skal tilsvare de respektive chakraene. Andre bruker staver av kvarts som føres over pasienten. 

Behandlingsmetoden skal ha forbilder i tidligere kulturer, blant egyptere, hopiindianere, stillehavskulturer og tradisjonell kinesisk medisin. 

Sentralt står «forestillinger om at sykdommer og følelsesmessig smerte legger seg i ulike deler av kroppen, hvor de så kan avleses i auraen, som betegnes som et energifelt rundt kroppen. Krystaller og steiner tenkes å kunne rense auraen og dermed sette mennesket fri fra traumer og i kontakt med dets egen kraftkilde og sannhet. Krystallene betegnes som krystalliserte lysformer og krystallhealeren som en lysarbeider.»

 Referanser 

Kategori:New age
Kategori:Alternativ behandling